**ОТЧЕТ**

**за дейността на НЧ”Развитие-1878”**

**с. Дълбоки за**

**2022 година**

Читалището е единствения културен институт на територията на кметството, призвано да задоволява с културни потребности населението на Дълбоки .На основание чл. 21 от Устава на читалището ще направим отчет за дейността през изминалата година 2022г.Населението наброява около 1900 души./Постоянно живущи 1350, адресно регистрирани 556/, с основно училище в което учат 85 деца.

В своята вече 144 годишна история НЧ ”Развитие 1878” е доказало мястото си на притегателен духовен център, ползващ се с доверие и имащ дълбоки корени в местната култура и традиции.

Читалището ни има 65 действителни,9 спомагателни членове, един колективен-пенсионерски клуб.

Дейността на читалището беше разнообразна-библиотечна, информационна, любителско художествено творчество, клуб „Приятели на книгата”, кръжок по етнография и фолклор, действаща етнографска сбирка, работа по проекти и пр.

Основна дейност в работата на читалището е библиотечната.

**Библиотечна и информационна дейност**

Ние притежаваме една от най-богатите селски библиотеки в района с 14375 библиотечни единици от които 13966 тома книги , и 409 диафилми и грамофонни плочи, сравнително добра материална база, нормални условия за работа. и прилично наброяващ читателски състав: 86 бр., от които до 14г -24 . Направени са 2340 посещения и раздадени 4179 тома книги. През годината са постъпили 654 б.е. от които закупени 141 б.е., дарени-513 б.е. Aбонирани са четири периодични издания . На лице е задоволителен интерес към книгите и търсене на библиотеката. За популяризиране на фонда и дейността си библиотеката организира:

* обновяване и обогатяване на библиотечния фонд чрез разработване на проекти и участие в програмите на МК
* участие в мероприятията и обученията на Глобални библиотеки
* включване в кампании за дарение на книги
* инициативи свързани с книгата - открити уроци, препоръчителни списъци, изложби, викторини, културни мероприятия
* запознаване на учениците с изискванията, условията и начина за ползване на необходимата литературата в библиотеката.
* работа и с най-малките с цел събуждане интерес към книгата и четенето.

**Част от мероприятията в библиотеката:**

* Маратон на четенето, Кампания за насърчаване на четенето „За четенето с вкус или как да пържим завистливи езици“, „Бабо разкажи ми за шевиците“,140 г. от рождението на А. Милн/четене/;100 г. от рождението на Блага Димитрова/лит. четене и изложба/;Годишнини от рождението на Л. Карол , Цветан Ангелов и Чарлс Дикенс/изложби и четене на произведения/,100г. от рождението на Стоянка Мутафова/четене на автобиографията, прожекция на филм), 149 г. от обесването на Васил Левски(изложба и урок по родолюбие), 220 г. от рождението на Виктор Юго (прожекция на „Клетниците“ 90 г от рождението на Слав Хр. Караславов, (рецитал), „Днес аз съм библиотекар“ (разясняване на правилата в библиотеката с децата от 1 клас) .”Дядо, разкажи ми за шевиците“-четене от книгата на проф. Ж .Желев и оцветяване на шевици, „Познай произведението“-занимателна игра с учениците, Илюстрации по любима книга или герой, 150 г. от рождението на Ем. Станев-Четене на Чернишка, 135 г. от рождението на Димчо Дебелянов-беседа за писателя и четене на стихове, „Детска академия за добри обноски“-урок с учениците от 2 и 3 клас, „50 най-красиви библиотеки“-презентация), 60 г. от рождението на Петя Дубарова ( четене с децата от ОУ “Иван Мирчев“ ), Състезание с награди за изразително четене, „Заедно четем“-част от маратона на четенето, Закриване на маратона на четенето с книгата за Дълбоки, 130 г. от написването на химна на Св. Св. Кирил и Методий((изложба, беседа), концерт-рецитал за Деня на Славянската писменост и връчване на награди на най-четящи деца.2 юни-Дена на Ботев, 185 г. от рождението на Васил Левски, 300 години от рождението на Паисий Хилендарски- и мн.др.

Трябва да отчетем, че при нас дейността на библиотеката е неделима част от дейността на читалището.

**Художествено – творчески процес в читалището**:

В читалището развиват своя талант и умения над 60 деца и възрастни в художествените формации. Всички самодейни състави са основни участници в провеждането на културни прояви и събития в културния календар на читалището и на общината. Тук можем да споделим, че ръководството успя да запази съществуващите художествени колективи. Продължават да работят ПААФ ”Дълбоки”, ДЮФ ” Дълбочанчета”, женска фолклорна група, детска вокална група, певческата група за стари градски песни, танцов състав и временно действаща лазарска група.

**Ансамбъл ”Дълбоки”-**колектив, който през годините е получил своето признание и дава визията не само на читалището, но и на цялото село. Самодейците са желани участници в изявите организирани както от читалището, така и от общината. След двете години на извънредната епидемична обстановка ансамбълът имаше много участия във фестивали и беше желан гост на организирани събития: „Гран При“ и златен медал за най-малък участник в VI НФСНТ “Св. Константин 2022“ гр. Пещера, златен медал от XII НСНТ „Копривщица“, и др.

**ДЮФ ”Дълбочанчета**”-участие в местни инициативи, ДФП “Цветница-изворът да не пресъхва“, концерт по повод 1 ноември в кв. “Железник“

**Женска фолклорна група** – се състои от 8 жени ,които вземат участие във всички мероприятия провеждани в Дълбоки. Продължава издирване и заучаване на наш местен репертоар –песни, обичаи. Възстановяват се стари песни.

**Група за стари градски песни**.

**Танцов състав-**разучаване на хора и народни танци.

**Лазарската** група внася истинска празничност в селото, желани и очаквани са във всеки дом.

**Изложби** “Мартенички бели и червени-за мънички и големи“ изложба на мартеници ;”От сръчните ръце на дълбочанката“-изложба на ръкоделия ; „Великденска трапеза”-изложба на великденски яйца и картички ;“Плодородна и златна есен”-изложба с дарове от природата. Етнографска изложба “Ретроспекция на женските ръкоделия през годините“-постоянна. Етнографска изложба “От раклата на баба“-постоянна. Периодични изложби на литература и бележити личности, литературни творби и нова литература.

**Мероприятия по приетият културен календар за 2022 г. :**

**бележити дати и годишнини:**100 г.от рождението на Блага Дим итрова;140 г.от рождението на Алън Милн ,годишнини от рождението на Луис Карол,Чарлс Дикенс,100г. от рождението на Стоянка Мутафова, 100 г от рождението на Цветан Ангелов, 135 г. от рождението Н Димчо Дебелянов, 60 г. от рождението на Петя Дубарова и мн. Др.

**-празници** -„Бабинден”, “Празник на любовта и виното“, Ден на самодееца, .”Заговезни-пречистващия огън”, „Баба Марта“, 3 март-национален празник-ден на Освобождението на България от османско иго,2 юни- Денят на Ботев и загиналите за свободата, Еньовден, 143 г.от освобождението на Стара Загора, Празник на тиквата, Ден на християнското семейство и др.

**забавно-увеселителни програми** - „Здравей, лято” и „Довиждане, лято”-Концерти за откриване и закриване на лятната работа с деца .Веднъж седмично ,по два часа децата участват в разнообразни инициативи през лятото-рисунки, изработка на предмети, работа в библиотеката, лятно кино, празници на талантите, спортни и занимателни игри и др.,

Лятно ретро кино-прожекция на български филми. Летни музикални вечери с различна тема-балканска, руска ретро музика.

**Други дейности** които развива читалището са:

**клубове и кръжоци**-в библиотеката работи „Клуб приятели на книгата” в който участват деца от различни възрасти. Целта на предложените занимания в него е децата да добиват читателски навици и любов към книгата, обогатяване познанията и пр.

**кръжок ”етнография и фолклор”-**  участниците са децаи възрастни**-**нашата цел е предаване на знанията от големи на малки и запознаване на децата с обичаите и фолклора на отделните фолклорни области, изработка на различни кукли, чорапи, накити и аксесоари към облеклото. Изработеното в кръжока периодично се аранжира в изложби.

**информационни услуги** – ксерокс услуги: изработка на покани за тържества, възпоменания ,некролози .Справки. Регистрация на безработни във фирми предлагащи работа , предоставяне свободен достъп до компютър .

**краезнание** - събиране и разпространяване на знания и информация за родния край и Дълбоки и популяризирането им сред подрастващите чрез кръжоци съвместно с училището.

**музейната сбирка -**допълване на двете изложби “От раклата на баба“ и “Ретроспекция на женските ръкоделия през годините“.

**работа по проекти** –Тази година кандидатствахме по два проекта– пред МК „Българските библиотеки-съвременни центрове за четене и информираност 2022“ и Програма „Мобилност“ към НФ “Култура“, които за съжаление не спечелихме.

**материална база** - читалището е с площ 480 кв.м. площ, / разгърната площ – 1239.61 кв.м/ и 350 седящи места. Това, което зависи от нас -успяваме да поддържаме изрядна хигиена ,не сме допуснали разрушаване, търсим възможности за отстраняване на текущи повреди, но за съжаление не всичко е във нашите възможности. Тази година успяхме да подменим прозорците на тоалетните към гримьорните и СМР към тях. Довърши се ремонта на репетиционната зала. Що се отнася до поддържане на базата – доколкото позволяват възможностите ни се стремим да я поддържаме и осигуряваме консумативи редовно. Закупи се нова машина за косене на трева, тъй, като старата не подлежи на ремонт. Проблем е отоплението в залата ,но без спонсориране или по проекти- не виждаме решение .

**административна дейност-** Основните документи за дейността на читалището са съобразени със ЗНЧ ,ЗОБ ,Устава на читалището, Правилника за вътрешния ред и други нормативни документи. В длъжностните характеристики и заповеди са делегирани правомощия и отговорности на работещите в читалището и изпълнение на преките им задължения .Служителите са запознати с нормативните документи . Читалището е администратор на лични данни.

През 2022 г. настоятелството е провело 8 заседания, на които са разглеждани 31 въпроси и са взети 32 решения от организационен характер, поддържане и стопанисване на базата, работата и дейността на колективите, на библиотеката, работа по проекти, работа с децата, работа с кметството, неправителствените и политически организации, подготовката на читалището за различните мероприятия и др. текущи въпроси касаещи дейността и авторитета на читалището. За реализиране на разнообразната и изпълнена със съдържание културна дейност в читалището работят 5 субсидирани бройки, от които с висше образование -двама, средно – трима.

**Изводи:** Искаме за Дълбоки да се говори ,като село което свято пази и продължава традициите. Каквото се иска от нас, считаме ,че ние го правим. Утвърждава се мястото на читалището като обществено-значима институция със собствен принос в полза за населението. Считаме ,че посоката в която се развива дейността ни и реализираните инициативи способстват за постигне на дългосрочните цели ,които сме си поставили. разширяване Ръководството и екипът на читалището продължават да работят за кръга от партньори с културни институти, НПО ,училище ,както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти ,с които да обезпечим дейността на читалището ни. Знаем че можем да бъдем силни само когато сме заедно и се обединим ,защото културата не познава граници. Това го доказва и дейността ни.

Определено считаме, че читалищното настоятелство има опита и успява умело да управлява читалищната дейност и всеки един изпълнява задълженията, за които е избран.

Настоящият отчет е приет на заседание на читалището проведено на 02.02.2023г. и на отчетно-изборно събрание, проведено на 18.02.2023 г.

Председател:………….

/Т.Желева/

Секретар :……………..

/Хр.Янкова/

Председател на ПК:………

/М.Станчева/